
Πέμπτη, 10 Σεπτεμβρίου 2026

ΔΕΛΤΙΟ ΤΥΠΟΥ

Συλλήψεις αλλοδαπών για ναρκωτικά στη Σαμοθράκη


Τις βραδινές ώρες χθες 09-09-2026, συνελήφθη ένας 35χρονος αλλοδαπός (υπήκοος Ισραήλ) για παράβαση του Ν. 4139/2013 «Περί εξαρτησιογόνων ουσιών» από στελέχη του Γραφείου Ασφαλείας της Λιμενικής Αρχής Σαμοθράκης και της Περιφερειακής Ομάδας Δίωξης Ναρκωτικών (ΠΟΔΙΝ/ΛΣ-ΕΛ.ΑΚΤ) του Κεντρικού Λιμεναρχείου Αλεξανδρούπολης.
Συγκεκριμένα, σε έλεγχο που διενεργήθηκε στον 35χρονο στη Χερσαία Ζώνη Λιμένα Καμαριώτισσας Σαμοθράκης, εντοπίστηκε να έχει στην κατοχή του:
- μία νάιλον συσκευασία που περιείχε ακατέργαστη κάνναβη μεικτού βάρους 1,0γρ.,
- μία νάιλον συσκευασία που περιείχε κατεργασμένη κάνναβη μεικτού βάρους 0,9γρ.,
- μία νάιλον συσκευασία που περιείχε κοκαΐνη μεικτού βάρους 0,7γρ.,
- δύο νάιλον συσκευασίες που περιείχαν κεταμίνη συνολικού μεικτού βάρους 3,4γρ.,
- δύο νάιλον συσκευασίες που περιείχανMDMAσυνολικού μεικτού βάρους 6,9γρ.,
- ένα αυτοσχέδιο τσιγάρο καπνού αναμεμειγμένο με ακατέργαστη κάνναβη συνολικού μεικτού βάρους 0,7 γρ.,
- δύο χαρτάκια εμποτισμένα με LSD,
- 5 δισκία της δραστικής ουσίας μονταφινήλης των 200 mg, άνευ της απαιτούμενης ιατρικής συνταγής,
- μία ηλεκτρονική ατμική συσκευή συνοδευόμενη από επτά ανταλλακτικά τα οποία περιείχαν έλαιο κάνναβης
- δύο γυάλινα φιαλίδια που περιείχαν άγνωστη ναρκωτική ουσία σε υγρή μορφή,
-μία νάιλον συσκευασία που περιείχε άγνωστη ναρκωτική ουσία μεικτού βάρους 2,2γρ.,
- μία ζυγαριά ακριβείας.
Από το Α’ Λιμενικό Τμήμα Σαμοθράκης του Κεντρικού Λιμεναρχείου Αλεξανδρούπολης που διενεργεί την προανάκριση, κατασχέθηκαν όλα τα ανωτέρω ευρήματα, ενώ οι ναρκωτικές ουσίες πρόκειται να αποσταλούν στη Χημική Υπηρεσία Κεντρικής Μακεδονίας για ανάλυση.
Διαθέσιμο φωτογραφικό υλικό έχει αναρτηθεί στην ιστοσελίδα www.hcg.gr.

Επίσης:
Τις απογευματινές ώρες χθες 09-09-2026, συνελήφθη ένας 34χρονος αλλοδαπός (υπήκοος Ιταλίας) για παράβαση του Ν. 4139/2013 «Περί εξαρτησιογόνων ουσιών» από στελέχη του Γραφείου Ασφαλείας της Λιμενικής Αρχής Σαμοθράκης, στελέχη της Περιφερειακής Ομάδας Δίωξης Ναρκωτικών (ΠΟΔΙΝ/ΛΣ-ΕΛ.ΑΚΤ) του Κεντρικού Λιμεναρχείου Αλεξανδρούπολης σε συνεργασία με τον αστυνομικό σκύλο ανίχνευσης ναρκωτικών ουσιών «ΛΑΪΚΑ» και στελέχη του ΤΔΝ/ΥΔΕΕ Αλεξανδρούπουλης.
Συγκεκριμένα, σε έλεγχο που διενεργήθηκε στον 34χρονο στη Χερσαία Ζώνη Λιμένα Καμαριώτισσας Σαμοθράκης, εντοπίστηκε να έχει στην κατοχή του μία νάιλον συσκευασία που περιείχε ακατέργαστη κάνναβη μεικτού βάρους 5γρ..
Από το Α’ Λιμενικό Τμήμα Σαμοθράκης του Κεντρικού Λιμεναρχείου Αλεξανδρούπολης που διενεργεί την προανάκριση, κατασχέθηκε η ναρκωτική ουσία και πρόκειται να αποσταλεί στη Χημική Υπηρεσία Κεντρικής Μακεδονίας για ανάλυση.

Ακτή Βασιλειάδη Πύλη Ε1-Ε2, 185 10 Πειραιάς, τηλ.: 213137-1714, fax: 210-4191590
website: www.hcg.gr , e-mail: mme@yna.gov.gr

